b'\n_START_ARTICLE_\nDansk Skolemuseum\n_START_SECTION_\nHistorie\n_START_PARAGRAPH_\nKjernen i museets samlinger g\xc3\xa5r tilbake til det opprinnelige Dansk Skolemuseum, som ble grunnlagt i 1887 av overl\xc3\xa6rer Emil Sauter, som i 1874 var medstifter av Danmarks L\xc3\xa6rerforening. _NEWLINE_Fra begynnelsen var museet styrt av et utvalg nedsatt av Danmarks L\xc3\xa6rerforening, men da Rigsdagen p\xc3\xa5 Finansloven 1888\xe2\x80\x9389 bevilget en \xc3\xa5rlig sum p\xc3\xa5 5\xc2\xa0000 kr. gikk museet over til \xc3\xa5 bli stasieid og det ble utnevnt et fast styre for museet. _NEWLINE_Den opprinnelige id\xc3\xa9en med museet var \xc3\xa5 bygge opp en studiesamling av de nyeste undervisningsmidlene fra inn- og utland til orientering og inspirasjon for l\xc3\xa6rere og skolemyndigheter. Museet begynte ogs\xc3\xa5 raskt med innsamling av eldre skolemateriale av mer tradisjonell museal karakter. _NEWLINE_Skolemuseet fungerte som et selvstendig museum i nesten 50 \xc3\xa5r, og i l\xc3\xb8pet av denne perioden fikk det status som Europas ledende skolemuseum frem til 1930-\xc3\xa5renes begynnelse \xe2\x80\x93 i det siste mange \xc3\xa5r med adresse i Stormgade, hvor Nationalmuseet i dag ligger. _NEWLINE_I de f\xc3\xb8lgende seks ti\xc3\xa5rene l\xc3\xa5 st\xc3\xb8rstedelen av museumssamlingene pakket ned p\xc3\xa5 Statens pedagogiske studiesamling (opprettet i 1934). Samlingene ble i 1995 overf\xc3\xb8rt til det nye Dansk Skolemuseum i R\xc3\xa5dhusstr\xc3\xa6de 6, i hjertet av K\xc3\xb8benhavn. _NEWLINE_Dansk Skolemuseum har siden 1. august 2008 v\xc3\xa6rt lukket for publikum.'